hotchpotch/miracl-hf-unified huggingface dataset:
Parhaan puvustuksen Oscar-palkinto
Parhaan puvustuksen Oscar-palkinto on Yhdysvaltain elokuva-akatemian vuosittain jakama niin kutsuttu Oscar-palkinto parhaalle elokuvaa varten tehdylle puvustukselle. Sitä on jaettu vuodesta 1948 lähtien. Vuoteen 1966 asti palkinto jaettiin erikseen mustavalko- ja värielokuville, paitsi vuosina 1957–1958.
Parhaan lavastuksen Oscar-palkinto
Parhaan lavastuksen Oscar-palkinto on Yhdysvaltain elokuva-akatemian vuosittain jakama palkinto parhaalle elokuvaa varten tehdylle lavastukselle. Sitä on jaettu vuodesta 1928 lähtien.
Horsens
Horsens on Tanskassa Keski-Jyllannin alueella sijaitsevan Horsensin kunnan keskustaajama. Vuoden 2012 alussa taajamassa oli 54 450 asukasta.
Horsens sijaitsee Jyllannin niemimaan itärannalla Horsensvuonon pohjukassa. Kaupunki sijaitsee noin 50 kilometriä Århusista etelään ja noin 30 kilometriä Vejlestä pohjoiseen. Eurooppatie E45 kulkee kaupungin kautta.
Horsensin kaupunki on perustettu noin vuonna 1100 luostarien vaikutuspiiriin. Kaupungin nähtävyyksiin kuuluu edelleen fransiskaaniluostarin rukoushuone sekä "Vor Frelsens kirke" (pelastuksemme kirkko).
Kaupunkia koskevia kaupallisia asiakirjoja on tallessa 1400-luvulta alkaen. Kaupungissa on hyvä satama sekä rautatieristeys.
Kaupungissa sijaitsee Tanskan ainoa teollisuusmuseo. Siellä on myös laajalti elektroniikkateollisuutta.
Kaupunki tarjoaa myös monenlaista kulttuuririentoa. Siellä järjestetään Crime Festival -messut, jotka keskittyvät rikoselokuviin ja -kirjallisuuteen. Populaarimusiikkifestivaalit ovat myös tunnettuja. Kaupungissa toimii myös Tanskan pääsarjassa pelaava jalkapallojoukkue AC Horsens. 
Tunnettu tutkimusmatkailija Vitus Bering oli syntyisin Horsensista.
Nokia on Horsensin suomalainen ystävyyskaupunki.
Parhaan lyhytelokuvan Oscar-palkinto
Parhaan lyhytelokuvan Oscar-palkinto on Yhdysvaltain elokuva-akatemian vuosittain jakama Oscar-palkinto parhaalle näytelmälyhytelokuvalle. Sitä on jaettu vuodesta 1932 lähtien. Vuosina 1932–1956 se oli jaettuna kahteen tai kolmeen alikategoriaan.Lyhytkomedia
Yhden kelan lyhytelokuva
Lyhytelokuva
Parhaan lyhytanimaation Oscar-palkinto
Parhaan lyhytanimaation Oscar-palkinto on Yhdysvaltain elokuva-akatemian vuosittain jakama nk. Oscar-palkinto parhaalle animaatiolyhytelokuvalle. Sitä on jaettu vuodesta 1931 lähtien.
Straight Outta Lynwood
Straight Outta Lynwood on ”Weird Al” Yankovicin kahdestoista albumi, joka julkaistiin Yhdysvalloissa 26. syyskuuta 2006. Albumilta julkaistiin singleinä kappaleet ”White & Nerdy”, ”Don’t Download This Song”, ”Canadian Idiot” ja ”Trapped in the Drive-Thru”. Albumin nimi viittaa hip hop -kollektiivi N.W.A:n esikoisalbumiin "Straight Outta Compton".
Albumi on nimetty Yankovicin kotikaupungin Lynwoodin mukaan.
Biopsia
Biopsia tarkoittaa koepalan tai solunäytteen ottamista elävästä kudoksesta ja näytteen tarkastelua. Termi tulee kreikan kielen sanoista "bios" eli elämä ja "opsy" eli näkö tai ulkonäkö.
Biopsian avulla voidaan selvittää muun muassa kudoksen tyyppi, pahanlaatuisuus ja tulehdusten läsnäolo. Kudosnäytteestä nähdään kudoksen rakenne, jolloin pystytään tarkastelemaan esimerkiksi syöpäsolukon kasvutapaa ympäröivässä kudoksessa. Solunäytteestä voidaan nähdä vain yksittäisten solujen ominaisuuksia. Biopsioita otetaan esimerkiksi ihomuutoksista, pateista, kasvaimista ja kuvantamistutkimuksissa epäselviksi jääneistä muutoksista. Tähystysten yhteydessä otetaan yleensä koepaloja terveenkin näköisestä kudoksesta. Biopsioita voidaan käyttää myös seulontatutkimuksen välineenä, kuten kohdunkaulasta otettava PAPA-näyte.
Biopsian tutkii patologi, ja se voidaan myös analysoida kemiallisesti erilaisten laboratoriotekniikoiden kuten PCR:n avulla. Patologi antaa kudoksesta "patologisanatomisen diagnoosin" (PAD).
Hank Hanegraaff
Hendrik ”Hank” Hanegraaff (on amerikkalainen ortodoksikristitty kirjailija, radio-ohjelmien tuottaja ja herätyskristillisyyden puolestapuhuja. Hän on huomattava henkilö Yhdysvaltojen kristillisessä kulttienvastaisessa liikkeessä ("Christian Countercult Movement"), jonka pyrkimyksenä on arvostella ei-kristillisiä uskontoja, uusia uskonnollisia liikkeitä, kristilliseltä pohjalta syntyneitä lahkoja, sekä perinteisen kristillisyyden piirissä ilmeneviä opista poikkeamisia. Hän on toiminut pitkään kristilliseen apologiaan keskittyvän Christian Research Instituten työntekijänä.
Hanegraaff syntyi Hollannissa, mutta varttui ja sai kasvatuksensa Yhdysvalloissa. Hän on naimisissa ja hänellä on yhdeksän lasta. Hän liittyi vaimonsa ja kahden lapsensa kanssa vuonna 2017 ortodoksiseen kirkkoon.
Christian Research Institute
Christian Research Institute (lyh. "CRI") on yksi maailman suurimmista herätyskristillisistä apologeettisista järjestöistä maailmassa. Sen perusti tohtori Walter Ralston Martin vuonna 1960 New Jerseyssä Yhdysvalloissa. Vuonna 1974 Martin siirsi järjestön San Juan Capistranoon Kaliforniaan. Martinin kuoleman jälkeen 1989, järjestön johtoon nousi Hank Hanegraaff.
Suomi-Seura
Suomi-Seura r.y. (, ) on suomalainen "maailmalla olevien, sinne lähtevien ja sieltä palaavien suomalaisten etu-, asiantuntija- ja palvelujärjestö". Järjestön tehtävänä on myös välittää ajanmukaista Suomi-kuvaa maailmalle ja tehdä ulkosuomalaisuutta tunnetuksi Suomessa.
Järjestö on perustettu 6. toukokuuta 1927, jolloin jo perustavassa kokouksessa järjestö hajaantui kahtia. Varsinaisen Suomi-Seuran nimen rekisteröineen yhdistyksen puheenjohtajaksi tuli Kyösti Haataja. Erimielisyyksien takia perustetun toisen yhdistyksen nimeksi tuli Ulkosuomalais-Yhdistys, tärkeinä hahmoina mukana muun muassa Eino Aaltio ja Urho Kekkonen. Yhdistykset yhtyivät uudestaan vuonna 1929 sammuakseen vain paria vuotta myöhemmin.
Järjestön toiminnan taannuttua hetkeksi 1930-luvulla se rekisteröitiin uudelleen 19. toukokuuta 1937 Suomi-Seurana, muun muassa vuonna 1934 silloisen pääministeri Kyösti Kallion tukemana perustetun "Ulkomaankävijäin Seuran" pohjalle. Sota-aikana ja sen jälkeen yhdistyksen toiminta suuntautui etenkin Yhdysvaltoihin ja amerikansuomalaisiin ylläpidettävien suhteiden hoitamiseen.
1959 järjestö aloitti seuramatkojen järjestämisen, jolla se saavutti huomattavan taloudellisen omavaraisuuden. Seuramatkatoiminta oli huipussaan 1980-luvulla ja järjestön jäsenmäärä oli myös tuolloin korkeimmillaan, noin 80 000.
Järjestön toiminta taantui 1990-luvulla, mutta elpyi taas 1990-luvun lopulla. Vuonna 1997 perustettiin Ulkosuomalaisparlamentti, joka on ulkosuomalaisille tarkoitettu edustuksellinen elin tiedon ja "tunteiden" välittämiseksi Suomeen ja Suomesta. Toiminnan suojelija on Suomen tasavallan presidentti. Vuodesta 1997 lähtien järjestön pääasiallinen tulonlähde ja toiminnan perusta on jälleen ollut valtionapu.
Järjestö julkaisee Suomen Silta -nimistä jäsenlehteä ja tukee ulkosuomalaisia tiedotusvälineitä ja muita ulkosuomalaisjärjestöjä.
Ulkosuomalaisparlamentti kokoaa ulkosuomalaisia paikallisten Suomi-Seura -jäsenyhdistystensä edustajien välityksellä kahden-kolmen vuoden välein Suomeen. Muita toimintamuotoja ovat mm. tukihenkilötoiminta ulkomailla, seminaarien ja kurssien järjestäminen sekä yli 5 000 ihmistä vuosittain opastava neuvontapalvelu ulkomaille muuttamiseen, siellä asumiseen ja sieltä palaamiseen liittyvissä kysymyksissä.
Suomi-Seura on vuodesta 1993 lähtien valinnut vuoden ulkosuomalaisen. Vuoden ulkosuomalaiseksi valitaan ulkomailla asuva suomalainen tai suomalaisen siirtolaisen jälkeläinen, joka on esimerkiksi menestynyt erityisen hyvin omalla alallaan. Valituiksi ovat tulleet:Jäsenyys on avoin kaikille ulkosuomalaisille tai muuten vain ulkosuomalaisuudesta kiinnostuneille henkilöille. Vuonna 2007, Suomen Silta -lehden levikkitietoihin pohjautuen, järjestön jäsenmäärä oli noin 23 000.
Suomi-Seuran johtokunnan puheenjohtajana toimii Jarmo Virmavirta (vuodesta 2013) ja toiminnanjohtajana Tina Strandberg (vuodesta 2016).
Zimmari
Zimmari on Kempeleen Honkasessa, Eteläkeskus Zeppelinin läheisyydessä sijaitseva uimahalli. Uimahallirakennus on valmistunut vuonna 1996. Uimahalli avattiin yleisölle tammikuussa 1997.
Uimahallissa on kaksi lasiseinän erottamaa allasosastoa. Varsinaisessa uima-allasosastossa on 25 metrin pituinen allas, lasten opetusallas, pikkulasten kahluuallas ja 30 metrin vesiliukumäki. Monitoimialtaan puolella on poreallas ja viisi vesihierontapistettä. Uimahallissa on myös kahvio.
Uimahallissa kävi 164 203 asukasta vuonna 2009. Suomen Uimaopetus- ja Hengenpelastusliitto on palkinnut vuonna 1998 Zimmarin vuoden uimahallina Suomessa.
Walter Haworth
Walter Norman Haworth (19. maaliskuuta 1883 Chorley – 19. maaliskuuta 1950 Birmingham, Britannia), Sir, oli brittiläinen kemisti, joka teki uraauurtavaa työtä askorbiinihapon tutkimisessa.
Haworth sai Nobelin kemianpalkinnon vuonna 1937 hiilihydraatteja ja C-vitamiinia koskevista tutkimuksista. Palkinto jaettiin Haworthin ja Paul Karrerin kesken. Karrer palkittiin muiden vitamiinien tutkimisesta.
Työskenneltyään jonkin aikaa isänsä linoleumitehtaalla Haworth aloitti 1903 kemianopinnot Manchesterin yliopistossa. Hän teki päätöksensä huolimatta vanhempiensa vahvasta paheksunnasta huolimatta. Myöhemmin hän opiskeli Göttingenin yliopistossa.
1912 Hawotrhista tuli lehtori St Andrewsin yliopistoon. Siellä hän kiinnostui hiilihydraattien kemiasta. Haworth aloitti työnsä yksinkertaisista sokereista ja kehitti uuden tavan valmistaa sokerien metyylieettereitä käyttämällä dimetyylisulfaattia ja emästä. Hän tutki myös disakkaridien rakenteellisia erityispiirteitä.
Haworth järjesti St Andrewsin yliopistoon laboratorioita valmistamaan kemikaaleja ja lääkkeitä Ison-Britannian hallitukselle ensimmäisen maailmansodan aikana. hänestä tuli vuonna 1920 orgaanisen kemian professori Durhamin yliopistoon ja kolme vuotta myöhemmin kemian professori Birminghamin yliopistoon.
Vuonna 1934 Haworth ja Edmund Hirst syntetisoivat ensimmäisinä C-vitamiinia.
Haworth-projektio on nimetty Walter Haworthin mukaan. Haworth aateloitiin vuonna 1948.
Ulla Rantanen
Ulla Valpuri Rantanen (s. 18. heinäkuuta 1938 Keitele) on suomalainen taidemaalari ja -graafikko.
Rantanen opiskeli Taideakatemian koulussa 1955-1959, paneutuen taidegrafiikkaan. Hän on tuottanut muun muassa hiilipiirroksia, lyijykynäpiirroksia ja metalligrafiikkaa. Varhaisimmissa töissä on viitteellisiä ihmishahmoja, 1970-luvulla hän kuvasi esineitä lähes valokuvamaisen tarkasti poptaidetta mukaellen. Uudemmat työt ovat abstraktin rajamailla, niistä voi hahmottaa aiheen ja luonnon tunnelman. 1980- ja 1990-lukujen töissä on viitteitä pohjoisesta luonnosta. 2000-luvun töissä on yhteyksiä Afrikkaan, hän on asunut pitkiä jaksoja Keniassa ja saanut sieltä aiheita ja vaikutteita teoksiinsa.
Rantanen voitti 1980 pääpalkinnon Gagnes-sur-Merin kansainvälisessä maalaustaiteen näyttelyssä. Hänelle myönnettiin Pro Finlandia -mitali 1985, jolloin hänet myös valittiin Helsingin Juhlaviikkojen Vuoden taiteilijaksi ja hänen laaja retrospektiivinen näyttelynsä järjestettiin Helsingin Taidehallissa. Rantanen sai Suomen Kulttuurirahaston tunnustuspalkinnon 1989, professorin arvonimi hänelle myönnettiin 2009.
Rantanen on osallistunut lukuisiin näyttelyihin ja hänen töitään on monissa julkisissa, yritysten ja yksityishenkilöiden kokoelmissa. Hänen seinämaalauksiaan ovat tilanneet muun muassa Kuusankosken ja Kajaanin kaupungit. Kuvituksen Rantanen teki Frans Emil Sillanpään koottuihin teoksiin (1988-1990).
Rantanen oli naimisissa taidemaalari Esko Tirrosen kanssa, liitto päättyi eroon.
Futura
Futura tarkoittaa seuraavia:Futura liittyy myös seuraaviin:
Kongontetra
Kongontetra ("Phenacogrammus interruptus") on tetrakaloihin kuuluva afrikkalaisperäinen kala.
Kongontetra kasvaa noin kahdeksansenttiseksi, naaraat ovat pienempiä kuin koiraat. Sen suomupeite on hopeanhohtoinen, kyljessä kuparinsävyinen raita. Evät ovat muihin tetrakaloihin verrattuna isot, ohuet ja liehuvat.
Kongontetra on kotoisin Afrikan Kongojoesta. Sitä kasvatetaan myyntiin, eikä akvaarioissa juuri näe luonnosta pyydystettyjä yksilöitä.
Kongontetra on parvikala ja kaipaa ainakin kuuden lajitoverin seuraa. Se on vilkasliikkeinen uimari ja akvaariolla saisi ollakin ainakin 120 cm pituutta, jotta tämä isohko vilkas kala mahtuisi spurttailemaan. Akvaarion litramäärä on yleensä tämän pituisissa altaissa yli 200 litraa.
Kongontetralle sopiva lämpötila-alue on 24–26 °C. Veden puhtaus on kalan hyvinvoinnille tärkeää. Se syö luonnossa pääasiassa hyönteisiä, akvaariossa sekaruokaa.
Ajatusrikoksia – kierrätysmateriaalia 2001–2007
Ajatusrikoksia – kierrätysmateriaalia 2001–2007 on rap-artisti Seppo Lampelan "Steen1"-nimellä julkaisema kokoelmalevy. Albumi on koottu Steenin kahdesta EP:stä, singleistä sekä Steen1:n vierailuista muiden artistien levyiltä. Kappale ”Terapiaa” on samplattu Ice Cuben kappaleesta ”Ghetto Vet”. Albumin julkaisi Monsp Records heinäkuussa 2007.
Mark Cavendish
Mark Cavendish (s. 21. toukokuuta 1985 Mansaari) on brittiläinen pyöräilijä. Cavendish on kilpaillut rata- ja maantiepyöräilyssä.
Hän aloitti ammattilaisuransa Team Sparkasse -joukkueessa 2006. Hän osallistui vuoden 2007 Ranskan ympäriajoon T-Mobile-tallin joukkueessa ja edusti samaa tallia, sittemmin nimeltään Team HTC-High Road, vuoteen 2011 saakka. Kaudella 2012 hän kilpaili Team Skyssa ja vuosina 2013–2015 Omega Pharma-Quick Step / Etixx-Quick Step -tallissa. Kaudelle 2016 hän siirtyi Dimension Data -talliin.
Cavendish on voittanut ratapyöräilyn maailmanmestaruuden pariajossa yhdessä Rob Haylesin kanssa vuonna 2005 sekä Bradley Wigginsin kanssa 2008 ja 2016. Hän on myös Kansainyhteisön kisojen mestari scratch-ajossa vuodelta 2006 sekä alle 23-vuotiaiden Euroopan mestari pisteajossa vuodelta 2005. Olympialaisissa hän on saavuttanut omniumin hopeaa Rio de Janeirosta 2016.
Maantiepyöräilyssä Cavendish menestyi ensimmäisenä ammattilaisvuonnaan 2006 muun muassa Britannian ympäriajossa, jonka pistekilpailun hän voitti. Kaudella 2007 Cavendish saavutti menestystä voittamalla kaksi etappia Katalonian ympäriajossa. Ranskan ympäriajon hän keskeytti suunnitellusti kilpailun 8. etapilla.
Vuonna 2008 Cavendish voitti Italian ympäriajon neljännen ja 13:nnen etapin massakirin jälkeen. Vuonna 2008 hän voitti Ranskan ympäriajon viidennen, kahdeksannen, kahdennentoista ja kolmannentoista etapin. Vuonna 2009 Cavendish voitti Milano–San Remo -klassikon kukistettuaan loppukirissä Heinrich Hausslerin.
Vuonna 2009 Cavendishistä tuli ensimmäinen brittiläinen ajaja, joka on saanut pitää yllään Italian ympäriajon johtajan maglia rosa -paitaa. Paidan hän sai, kun hänen joukkueensa Columbia-Highroad voitti ensimmäisenä päivänä ajetun joukkueaika-ajon ja Cavendish ylitti maalilinjan joukkueensa ensimmäisenä ajajana. Lisäksi hän voitti kilpailun 9., 11. ja 12. etapin. Saman vuoden Ranskan ympäriajossa hän voitti toisen, kolmannen, kymmenennen, 11., 19. ja 21. etapin.
Vuonna 2010 Cavendish voitti Ranskan ympäriajossa viisi etappia. Hän voitti lisäksi uransa ensimmäiset etapit, kaikkiaan kolme, Espanjan ympäriajossa, jossa voitti myös pistekilpailun. Seuraavana vuonna hän voitti Ranskan ympäriajossa jälleen viisi etappia. Lisäksi hän voitti pistekilpailun. Kööpenhaminan MM-kilpailuissa 2011 hän voitti maantieajon maailmanmestaruuden. Vuonna 2012 hän voitti kolme etappia sekä Italian että Ranskan ympäriajossa. Seuraavana vuonna hän voitti Italian ympäriajossa viisi etappia ja pistekilpailun ja Ranskan ympäriajossa kaksi etappia. Hän voitti yhden etapin Ranskan ympäriajossa 2015. Vuoden 2016 Tour de Francessa hän voitti avausetapin saaden samalla ensimmäisen kerran Ranskan ympäriajon johtajan keltaisen paidan haltuunsa. Hän menetti paidan seuraavan etapin jälkeen, mutta voitti jälleen kolmannen, kuudennen ja neljännentoista etapin. Dohan MM-kilpailuissa 2016 hän sai maantieajossa hopeaa.
Grote Scheldeprijs -klassikon hän on voittanut 2007, 2008 ja 2011 sekä Kuurne–Bryssel–Kuurnen 2012 ja 2015.
Quintus Voconius Saxa
Quintus Voconius Saxa oli kansantribuuni Roomassa vuonna 169 eaa.
Hän sai Cato vanhemman avustuksella läpi lain ("lex Voconia"), jonka mukaan ylimpään varallisuusluokkaan kuuluvat kansalaiset eivät saaneet testamentissaan asettaa perilliseksi naista. Lisäksi säädettiin, että testamentti ("legatum") tai kuoleman varalta tehty lahjoitus ("donatio mortis causa") ei saanut ylittää perinnön todellista arvoa.
Maggie Roswell
Mary Margaret Nina Roswell (s. 14. marraskuuta 1952 Los Angeles, Kalifornia) on yhdysvaltalainen näyttelijä. Hänet tunnetaan parhaiten ääninäyttelijänä "Simpsonit"-animaatiosarjassa, jossa hänen hahmojaan ovat muun muassa Maude Flanders, Helen Lovejoy, Luann Van Houten, neiti Hoover ja Martha Quimby. Palkkariidan takia Roswell oli poissa sarjasta vuosina 1999–2002 eli 11.–13. tuotantokauden ajan. Tuona aikana hänen hahmojaan näytteli Marcia Mitzman Gaven ja käsikirjoittajat poistivat Maude Flandersin sarjasta siten että hahmo kuoli yhdessä 11. kauden jaksossa.
Roswell meni 5. kesäkuuta 1987 naimisiin ääninäyttelijä Hal Raylen kanssa Aspenissa. Heidän tyttärensä Spenser Freeland Rayle syntyi 20. kesäkuuta 1993. Roswellilla on veli nimeltä G. Marq Roswell.
Someron Pallo
Someron Pallo (SoPa) on somerolainen urheiluseura.
Someron Pallo perustettiin vuonna 1963 ja sen lajeihin ovat kuuluneet jalkapallo, lentopallo, jääkiekko, sulkapallo ja tennis. Nykyään lajit ovat eriytyneet omiksi yhdistyksikseen, jotka ovat Someron Pallo Lentopallo ry, Someron Pallo Sulkapallo ry, Someron Pallo Jääkiekkoedustus ry ja Someron Pallon Juniorit ry.
Lentopallo vakiintui nopeasti Someron Pallon päälajiksi. Someron Pallo Lentopallo ry perustettiin vuonna 1998, josta lähtien seura on toiminut nais- ja tyttölentopallon erikoisseurana.
Someron Pallon naisten edustusjoukkue pelasi Suomen pääsarjatasolla SM-liigassa. Kausi 2009–2010 oli naisjoukkueen kahdestoista pääsarjassa. Joukkue on saavuttanut kaksi SM-pronssia vuosina 2002 ja 2003 sekä Suomen cupin hopeaa vuonna 2003. Mia Mattilan pelipaita numero 3 on jäädytetty ja löytyy Someron monitoimitalon seinältä keskiseltä paikalta. Naisten edustusjoukkue pelasi kaudella 2009–2010 SM-liigassa pääyhteistyökumppaninsa Someron kaupungin mukaan nimellä Somero. Liigaottelut pelattiin Someron monitoimitalolla. Katsojaennätys on 682 katsojaa vuoden 2000 välieristä. Kesällä 2010 joukkue päätti luopua sarjapaikastaan pelaajapulaan vedoten. Nykyään seura tarjoaa vain junioritoimintaa.
Someron Pallolla on myös varsin vahvaa tyttöjen junioritoimintaa. Lentopalloliiton junioritoimintakilpailussa seura on vuosia kuulunut Suomen kymmenen parhaan junioriseuran joukkoon. Vuonna 2009 joukkueen C-tytöt voittivat SM-hopeaa.
Liigajoukkueen merkittävimmät tukijat ovat:
Someron kaupunki,
Someron Säästöpankki,
Suur-Seudun Osuuskauppa,
Someron Osuuspankki,
Jaatimet Oy,
Belor Agro Oy,
Someron Vesihuolto Oy, 
Someron Lämpö Oy,
Sälekarin kirjapaino,
Finn-Brodeeraus Oy,
Antti Teollisuus
Pelaajat kausia edustusjoukkueessa SM-liigassa Mattila Mia 10, Lindstöm (Sorokin) Marjaana 9, Safaralibekova (Trofimova) Anzela 5, Zukovska (Petrova) Irina 5
E! Entertainment Television
E! Entertainment Television (tai lyhyemmin E!) on yhdysvaltalainen kaapeli- ja satelliittikanava, joka aloitti lähetyksensä nimellä "Movie Time" 31. heinäkuuta 1987. Vuonna 1990 Movie Time nimettiin uudelleen E! Entertainment Televisioniksi.
Kanavan perusti entinen MSNBC:n ja CNN -kanavan johtaja Rick Kaplan vuonna 1987, kanavan nimeksi tuli Movie Time, ja se esitti lähinnä elokuvien trailereita ja haastatteluja. Kolme vuotta myöhemmin kesäkuussa 1990 kanavan nimeksi tuli E! Entertainment Television. Nykyisin kanava esittää muun muassa tv-sarjoja, lifestyle -ohjelmia, palkintogaaloja sekä uutisia Hollywoodista. Lokakuussa 2006 Comcast osti Walt Disney Companyn 39,5 % osuuden E!:stä 1,23 miljardilla dollarilla ja kanava siirtyi Comcastin omistukseen.
Yhdysvalloissa E! tavoittaa parhaimmillaan noin 88 miljoonaa kaapeli- ja satelliittikatsojaa, ja maailmanlaajuisesti noin 600 miljoonaa katsojaa. E!:n sisarkanavia ovat muotikanava Style Network ja G4.
E! Entertainment on saatavilla Suomessa kokonaan Viasatin kautta satelliitin avulla. Myös Sub on esittänyt joitakin kanavan ohjelmia.
Karjalan kunnailla 1984
Karjalan kunnailla 1984 on laulaja Jaakko Tepon livealbumi, jonka sisältö taltioitiin vuonna 1984. Albumi julkaistiin 10. heinäkuuta 2007 Joensuun Popkatu-tapahtuman yhteydessä.
Albumi ylsi kolmannella listaviikollaan Suomen virallisen listan sijalle 12, ja pysyi listalla yhteensä 11 viikkoa.
Lihavoidut tekstit ovat musiikkiesityksiä.
Icky Thump
Icky Thump on yhdysvaltalaisen The White Stripes -yhtyeen kuudes ja viimeinen studioalbumi. Se julkaistiin 15. kesäkuuta 2007 Saksassa, 18. kesäkuuta 2007 muualla Euroopassa, ja 19. kesäkuuta 2007 muualla maailmassa.
"Icky Thump" sijoittui ensimmäisellä viikollaan Britanniassa sijalle 1 ja debytoi sijalla 2 Billboard 200 -listalla. Sitä myytiin ensimmäisellä viikolla Yhdysvalloissa 223 000 kappaletta.
Suomalaisista musiikkilehdistä "Soundi" antoi albumille 5/5 tähteä ja "Rumba" 4/5 tähteä.
Kaikki kappaleet kirjoittanut Jack White, ellei toisin mainittu.
Virkistysuimala Puikkari
Virkistysuimala Puikkari on Pudasjärven kaupungin keskustaajamassa Kurenalla sijaitseva uimahalli.
Vuonna 1999 valmistuneessa uimahallissa on pääallas, tenava-allas, poreallas, monitoimiallas, kylmäallas, opetusallas sekä liukuallas- ja mäki. Rakennuksessa on myös kuntosali- ja kokoustilat.
Cowboy Action Shooting
Cowboy Action Shooting (CAS-ammunta) on ampumaurheilulaji, jossa kilpailijat kilpailevat Villin lännen -ajan mallisilla aseilla; yksitoimisilla revolvereilla, vipulukkoisilla kivääreillä ja ennen vuotta 1899 valmistetuilla haulikoilla tai käytännössä yleensä näiden nykyaikaisilla jäljitelmillä.
Ampumakilpailut järjestetään Vanhan lännen tyylisissä lavasteissa. Kilpailijat voivat ampua useissa yhden, kahden tai kolmen aseen sarjoissa maaleinaan teräksestä tai pahvista tehdyt silhuettitaulut. Tulokset pohjautuvat osumatarkkuuteen ja nopeuteen, kyse ei silti ole pikavetokilpailusta.
Osa Cowboy Action Shootingia on vaatimus pukeutua Villin lännen aikakaudella tyypillisiin asusteisiin. Jokainen kilpailija myös omaksuu itselleen 1800-luvun loppupuolen Länteen tai Hollywoodin westerneihin pohjautuvan hahmon ja siihen liittyvän nimen, aliaksen.
Nine Lives
Nine Lives on yhdysvaltalaisen hard rock-yhtye Aerosmithin kahdestoista studioalbumi, joka julkaistiin 18. maaliskuuta 1997. Albumin tuottajana toimi Kevin Shirley, ja albumi oli myös ensimmäinen Aerosmithin Columbia Records-yhtiölle levyttämä julkaisu sitten vuoden 1982 "Rock in a Hard Placen". Albumi oli ilmestymisviikollaan Billboard 200-listan ensimmäisellä sijalla, ja singlejulkaisu ”Pink” palkittiin myös parhaan rock-kappaleen Grammy-palkinnolla.
Keskikylä
Suomessa on useita Keskikylä -nimisiä kyliä:Keskikylällä voidaan tarkoittaa myös kylän keskiosia tai kyläkeskustaa.
Bestbreeder
Bestbreeder on suomalaisen metalliyhtye Children of Bodomin vain Japanissa julkaistu kokoelmalevy. Se julkaistiin vuonna 2003.
Jäänmurtaja Sampo
Jäänmurtaja Sampo on Kemissä sijaitseva nykyisin nähtävyytenä toimiva vuonna 1961 valmistunut dieselsähköinen jäänmurtaja. Se toimi lähes 30 vuotta jäänmurtajana Perämerellä.
Jäänmurtaja Sampo rakennettiin vuonna 1960 Wärtsilän telakalla Helsingissä. Sampo-nimensä alus peri vuonna 1898 valmistuneelta edeltäjältään, joka palveli jäänmurtajana yli 50 vuotta. Sampo on yksi neljästä Karhu-luokan jäänmurtajasta, joista ensimmäinen, Karhu, rakennettiin vuonna 1958. Sampo toimi jäänmurtajana Perämerellä vuosina 1961–1987. Koko historiansa ajan se toimi muiden jäänmurtajien tapaan meripelastustehtävissä sekä osallistui merellä kadonneiden etsintäoperaatioihin.
1970- ja -80-lukujen vaihteessa Sampo alkoi jäänmurtajana jäädä kehityksen jalkoihin. Suurin ongelma oli avustettavien alusten kasvanut koko, sillä jäänmurtajat alkoivat olla niitä kapeampia. Myös aluksen koneteho alkoi olla riittämätön avustettaviin aluksiin nähden. Vuonna 1985 Merenkulkulaitos sai luvan tilata 2 uutta jäänmurtajaa korvaamaan Karhu-luokan alukset. Toimittuaan 27 vuotta jäänmurtajana Perämerellä Sampo päätyi 14.10.1987 solmitulla kaupalla Kemin kaupungin omistukseen.
Kemin kaupunki hankki jäänmurtajan merenkulkuhallitukselta vuonna 1987.
Aluksen hinnaksi sovittiin 19 penniä kilolta, romuraudan silloinen hinta eli yhteensä miljoona markkaa. Silloisen kaupunginjohtajan Juhani Leinon idea jäänmurtajan hankkimisesta jakoi kaupunginhallituksen mielipiteet, mutta idea päätettiin kuitenkin toteuttaa kahden äänen enemmistöllä. Jo pelkkä jäänmurtajan osto toi Sammolle Matkailunedistämiskeskuksen Paras matkailutuote 1987 -palkinnon.
Kevättalvesta 1988 murtaja otettiin matkailukäyttöön. Ensimmäinen, suomalaiselle ja ulkomaiselle mediaväelle suunnattu risteily toteutettiin 14.4.1988. Matkailijamäärät kasvoivat pikkuhiljaa, vuonna 1989 saatiin rikki 1000 vuosittaisen matkustajan raja ja vuonna 1994 rikkoutui 6000 vuosittaisen asiakkaan raja. Matkailun lisäksi tutkimustyön oli tarkoitus kattaa osa Sammon kuluista, mutta tutkimustoiminta kaatui Wärtsilä Meriteollisuuden konkurssiin 1989.
Sammon kotisatama on Kemin Ajoksessa. Alukseen mahtuu noin 150 matkustajaa. Kesäisin Sampo on kotisatamassaan, mutta talvisin sillä tehdään turistimatkoja Perämerellä. Turisteilla on mahdollisuus matkan aikana laskeutua laivan takakannelta kellumaan pelastautumispuvussa mereen. Risteilyn aikana voi myös osallistua opastetulle laivakierrokselle, ruokailla ja päästä tutustumaan jäänmurtajaan konehuoneesta komentosillalle. Vuosittain Sammolla on lähes 10 000 matkailijaa ja kaikkiaan matkustajia on ollut yli 50 maasta.
Onnen kerjäläiset
Onnen kerjäläiset on laulaja Jaakko Tepon vuonna 2006 julkaistu erikois-DVD-julkaisu. DVD:n julkaisijana on Provisual. DVD sisältää muun muassa Tepon live-esiintymisiä sekä haastatteluita. "Baarikeikka Kontiomäki 1984"
"Rakentajan iltamat, Ämmänsaari 1992"
Jaakko Tepon diskografia
Jaakko Tepon tarina
"DVD:llä esiintyy myös Sössölandian Kultakurkut Ismo Alanko, Ilkka Alanko, Cyde Hyttinen ja mukana myös Petri Alanko."
Jeff Taylor
Jeff Taylor (Jeffrey George Taylor, 15. helmikuuta 1948 Cape Cod, Massachusetts – 18. heinäkuuta 2007 Rovaniemi) oli amerikkalaissyntyinen Suomessa vaikuttanut mediatieteilijä ja harrastajamuusikko. Hän työskenteli Lapin yliopiston taiteiden tiedekunnassa mediatieteen professorina vuosina 1996–1998 sekä mediakasvatuksen professorina 1998–2007. Hän opetti muun muassa media-arkeologiaa ja kulttuuriteollisuutta käsitteleviä kursseja. Taylor oli viestintätieteiden valtakunnallisen yliopistoverkoston opetuksen johtoryhmän jäsen.
Ennen Suomeen muuttamistaan Taylor opetti Englannissa mm. Brightonin yliopistossa. Taylorin äidin suku oli kotoisin Keski-Suomen Kivijärveltä. Vuosina 1993 ja 1994 Taylor oli puhujana Vaasassa järjestetyissä kansainvälisissä Hypermedia-konferensseissa. Hän tuli tuolloin perheineen Suomeen tutkimaan juuriaan tarkemmin ja muutti myöhemmin pysyvästi Rovamiemelle. Harrastuksenaan Taylor lauloi ja soitti rumpuja ja kitaraa useissa rock-yhtyeissä sekä sävelsi kappaleita omalle Jeff Taylor Bandilleen.
Heinäkuussa 2007 59-vuotias Taylor kuoli tulipalossa Rovaniemellä.
Lounais-Lappi
Lounais-Lappi on kaksi kertaa viikossa ilmestyvä kaupunkilehti Kemissä. Lehti jaetaan talouksiin, jossa sallitaan ilmaisjakelulehdet ja yritykseen Iin, Kemin, Keminmaan, Simon, Tervolan ja Tornion alueilla. Haaparannalle Lounais-Lappia jaetaan 3 050 kappaletta. Torstaisin jakelu kattaa myös kaikki Ylitornion taloudet. Lounais-Lappi tavoittaa keskimääriin 40 000 lukijaa ilmestymisalueellaan. Lehti siirtyi Alma Medialta Kalevan omistukseen 1. huhtikuuta 2018 alkaen. Lounais-Lapin toimitus on Kemissä.
Lounais-Lappi on 48-vuotias lehti. Julkaiseminen aloitettiin Kemin Ilmoituslehtenä 2. helmikuuta 1962. Ensimmäinen päätoimittaja oli Tauno Laukkanen ja painopaikkana Kemin Painotuote. 1980-luvulla lehden nimeksi vaihdettiin Lounais-Lappi.
Syyskuussa 1988 lehden omistussuhteet muuttuivat. Uudeksi omistajaksi tuli Peräpohjolan Viestintä Oy, jonka omistivat Lapin Kansa ja Kalottitarra Oy. Vuoden 1991 lopulla Lapin Kansa myi lehden Pohjolan Sanomille, joka lakkautti lehden. Kesällä 1992 Kimmo Arstio ja Matti Koskenranta perustivat Julkaisupalvelu Lounais-Lappi Oy:n, joka ryhtyi julkaisemaan Uusi Lounais-Lappi -nimistä lehteä. Päätoimittajana aloitti Arstio ja toimitusjohtajana Koskenranta.
Syksyllä 2004 Lounais-Lappi vaihtoi jälleen omistajaa, kun Arstio ja Koskenranta myivät lehden Kaleva-konsernille.
Lounais-Lappi siirtyi Alma Median omistukseen 14.6.2013.
Painin maailmanmestaruuskilpailut 1981 (kreikkalais-roomalainen paini)
Vuoden 1981 kreikkalais-roomalaisen painin maailmanmestaruuskilpailut järjestettiin 28. elokuuta – 30. elokuuta 1981 Oslossa, Norjassa. Kisoissa painittiin kymmenessä painoluokassa.
Kisat alkoivat poliittisluonteisella välikohtauksella, kun Iranin joukkue marssi avajaisiin kantaen mukanaan maansa hengellisen johtajan, imaami Ruhollah Khomeinin kuvia.
Debra Winger
Debra Winger (oik. "Mary Debra Winger", s. 16. toukokuuta 1955 Cleveland Heights, Ohio) on yhdysvaltalainen näyttelijä.
Debra Winger syntyi amerikanjuutalaiseen perheeseen ja vietti monta vuotta Israelissa, jossa hän suoritti myös asepalveluksen. Palattuaan Yhdysvaltoihin hän joutui vakavaan auto-onnettomuuteen ja sai aivoverenvuodon. Hän oli sokea ja vasemmalta puolelta halvaantunut kymmenen kuukauden ajan. Toivuttuaan hän päätti muuttaa elämänsä suuntaa ja muutti Kaliforniaan tullakseen näyttelijäksi.
Debra Wingerin ensimmäinen elokuvatyö oli Debbien rooli elokuvassa "Kun tytöiltä meni piikuus" (Slumber Party '57, 1976). Hänen muita elokuviaan ovat muun muassa "Kaupunkicowboy" (Urban Cowboy, 1980), "Torstai on toivoa täynnä" (Cannery Row, 1982), "Upseeri ja herrasmies" (An Officer and a Gentleman, 1982), "Hellyyden ehdoilla" (Terms of Endearment, 1983) ja "Vaaralliset yhdessä" (Legal Eagles, 1986). 1980-luvun jälkeen hänen roolinsa elokuvissa ovat vähentyneet, ja vuosien 1995 ja 2001 välillä hän ei tehnyt yhtään elokuvaa vaan muun muassa opetti Harvardin yliopistossa ja kirjoitti kirjan. Vuonna 2008 Winger esiintyi elokuvassa "Rachel Getting Married".
Debra Winger on ollut urallaan kolme kertaa ehdolla Oscar-palkinnon saajaksi.
Vuonna 2012 Debra Winger teki 57 vuoden iässä debyyttinsä New Yorkin Broadwayllä David Mametin näytelmän "The Anarchist" kantaesityksessä.
Winger on ollut naimisissa Timothy Huttonin kanssa vuosina 1986–1990 ja Arliss Howardin kanssa vuodesta 1996 lähtien. Hänellä on molemmista avioliitoista yksi lapsi.
Rautuskylä
Rautuskylä on kylä Kittilän kunnassa. Kylässä on 57 asukasta (2002), joskin asukasluku on kasvamassa Levin matkailun ansiosta. Kylän asutus rajoittuu Rautusjärven ja seututie 955:n läheisyyteen. Kylän asukkaat saavat elantonsa maataloudesta, käsitöistä sekä matkailusta. Kylässä on Kittilän seurakunnan leirikeskus sekä entiseen kouluun rakennettu majatalo.
Evan taivaanlahja
Evan taivaanlahja ("Evan Almighty") on Tom Shadyacin ohjaama komediaelokuva vuodelta 2007. Elokuvan perusperiaate on sama kuin edeltäjällään "Bruce taivaanlahjalla". Tällä kertaa vasta valituksi tullut kongressiedustaja Evan Baxter (Steve Carell) saa Jumalalta (Morgan Freeman) tehtäväkseen rakentaa arkin.
Painin maailmanmestaruuskilpailut 1982 (kreikkalais-roomalainen paini)
Vuoden 1982 kreikkalais-roomalaisen painin maailmanmestaruuskilpailut järjestettiin 9. syyskuuta – 12. syyskuuta 1982 Katowicessa, Puolassa. Kisoissa painittiin kymmenessä painoluokassa.
Patrik Forsbacka
Patrik Forsbacka (s. 12. elokuuta 1982 Pori) on suomalainen entinen jääkiekkoilija.
Forsbacka pelasi juniorivuotensa Ässissä. A-juniori-ikäisenä, kaudella 2001–2002, hän pelasi neljä SM-liigaottelua, mutta ei päässyt juniorivuosien jälkeen enää edustusjoukkueeseen. Kaudet 2002–2003 ja 2003–2004 Forsbacka pelasi Mestiksessä edustaen UJK:ta, TuToa ja Hyvinkään Ahmoja. Syksyllä 2004 hän kävi Ranskan I-divisioonassa pelaavassa HG Dunkerquen joukkueessa, mutta heikot harjoitusolosuhteet ja lähes täysin ranskankielinen joukkue teki ranskaa taitamattoman Forsbackan vierailusta varsin lyhyen. Suomeen palattuaan hän työskenteli muuttomiehenä ja pelasi syyskauden Suomi-sarjassa Vermuntilan Temmon joukkueessa. Kevätkaudella hän siirtyi Mestiksessä pelaavaan Kajaanin Hokin joukkueeseen.
Keväällä 2005 Ässät yllättäen tarjosi rakennustyömaalla työskenneelle Forsbackalle try-out -sopimusta kesäksi. Koeaika poiki sopimuksen Ässiin kaudeksi 2005–2006. Kausi sujui hyvin sekä Forsbackalta että Ässiltä. Forsbacka pelasi kovaotteisessa nelosketjussa Matti Kuparisen ja Juha Kiilholman kanssa, ja hän oli joukkueen ahkerin taklaaja. Ässät selvisi lopulta SM-liigan finaaleihin ja Forsbacka solmi kahden vuoden jatkosopimuksen joukkueeseen.
Kausi 2006–2007 alkoi Forsbackalta epäonnisesti, kun hän loukkasi olkapäänsä kauden ensimmäisessä ottelussa. Lopulta olkapää jouduttiin leikkaamaan, ja koko kausi oli hänen osaltaan piloilla, vaikka hän pääsikin tammikuussa palaamaan kentille. Seuraava kausi sujui koko joukkueelta varsin heikosti. Kauden 2008–2009 alussa Forsbacka jälleen loukkaantui vakavasti, polven eturistiside katkesi kauden viidennessä ottelussa. Kaudella 2009–2010 Forsbackan loukkaantumiskierre jatkui, tällä kertaa hänen pernansa repesi kauden kahdeksannessa ottelussa ja hän joutui olemaan pitkään pois kaukalosta. Kaudella 2010–2011 Forsbacka pelasi Newcastle Vipersissa ja EfB Ishockeyssa. Kaudeksi 2011–2012 hän siirtyi KooKoo:hon ja seuraavaksi kaudeksi Ruotsin I-divisioonan Olofströms IK:hon.
Jääkiekon jälkeen Forsbacka siirtyi rakennusalan yrittäjäksi.
Köngäs (Kittilä)
Köngäs on noin 190 asukkaan (2014) kylä Kittilän kunnassa, Ounasjoen varrella seututie 955:n läheisyydessä. Kylässä toimii noin 50 yritystä, joista suurimman osan toiminta on tavalla tai toisella kytkeytynyt matkailuun. Kylässä on noin 100 omakotitaloa ja noin 100 vapaa-ajan asuntoa. Suurin osa Könkään väestöstä saa elantonsa matkailusta ja Suurikuusikon kultakaivoksesta. Perinteiset vanhat kylän elinkeinot maa-, metsä- ja porotalous kyllä vielä näkyvät kyläkuvassa, mutta matkailu eri muodoissa on syrjäyttänyt ne pääelinkeinona. Kylässä oli vuonna 2011 kolme maidontuotantotilaa. Kylällä on ollut oma koulu, joka on nykyisin suljettu.
Ensimmäinen asukas kylässä oli Niilo Köngäs vuonna 1731. Tästä kylä on saanut nimensä.
Könkään koulu perustettiin vuonna 1901 ja kylälle saatiin kunnon tie 1900-luvun alussa. Puhelinyhteys kylään saatiin vuonna 1920. Sähköistys taloihin alkoi sotien jälkeen 1940-luvun lopulla.
Natan Altman
Natan Isajevitš Altman (; 22. joulukuuta 1889 Vinnytsja – 12. joulukuuta 1970 Leningrad) oli venäläinen ja neuvostoliittolainen taidemaalari, graafikko, kuvanveistäjä, lavastustaiteilija, kirjankuvittaja sekä taideteoreetikko. Altman tunnetaan parhaiten muotokuvistaan.
Altman opiskeli vuosina 1901–1907 Odessan taidekoulussa, ja myöhemmin (1910–1912) hän jatkoi taideopintojaan Maria Vasiljevan Vapaassa Venäläisessä Akatemiassa Pariisissa. Pariisissa hän sai vaikutteita kubismista.
Vuodesta 1912 lähtien Altman asui Pietarissa. Vallankumouksen jälkeen Altman teki perinteistä realistista tyyliä edustavan Leninin muotokuvapatsaan sekä useita lyijykynäpiirroksia. Keväällä 1928 Altman matkusti valtiollisen juutalaisteatterin kanssa Euroopan-kiertueelle ja muutti jälleen Pariisiin, jossa hän asui ja työskenteli vuosina 1929–1935. Palattuaan vuonna 1936 takaisin Neuvostoliittoon ja keskelle Stalinin vainoja hän etääntyi maalaustaiteesta ja keskittyi käyttögrafiikan tekoon sekä teatterilavastuksiin.
Henrik Petré
Henrik Petré (9. huhtikuuta 1979 Kista, Ruotsi) on ruotsalainen jääkiekkoilija.
Petré on Djurgårdenin kasvatti ja hän pelasi ensimmäisen ottelunsa Elitserienissä kaudella 1997–1998, jolloin hän oli mukana kolmessa ottelussa. NHL-seura Washington Capitals oli varannut Petrén . Petré edusti kaksi kautta Djurgårdenissa, mutta pelasi Elitserienissä yhteensä vain 12 ottelua, kun pääosa kausista meni Ruotsin I-divisioonan Huddinge IK:ssa.
Kaudeksi 1999–2000 Petré siirtyi Brynäs IF:ään, jossa hän pelasi heti ensimmäisellä kaudellaan 47 peliä. Lisäksi Brynäsissä hän pääsi pelaamaan European Hockey Leagueta. Brynäsiä Petré edusti kauteen 2003–2004, jolloin hän vaihtoi kesken kauden Mora IK:hon Allsvenskaniin. Mora nousi Elitserieniin kaudeksi 2004–2005, ja Petré jatkoi joukkueessa. Seuraavaksi kaudeksi hän siirtyi Södertäljeen.
SM-liigaseura SaiPa hankki Petrén kaudeksi 2005–2006. SaiPassa Petré pelasi yhden kauden ja siirtyi seuraavaksi kaudeksi Ässiin, josta hän jatkoi kaudeksi 2008–2009 Slovakian Extraligan HC Slovan Bratislavaan.
Bratislavassa Petré pelasi vain alkukauden. Hän siirtyi lopulta kesken kauden takaisin SM-liigaan, kun hän teki koesopimuksen Tapparan kanssa. Petré teki kuuden viikon koeajan jälkeen Tapparan kanssa koko loppukauden kattavan sopimuksen. Kauden 2009–2010 Petré oli pitkään pelaamatta, mutta hän sai lopulta koesopimuksen marraskuussa Elitserienin Timrå IK:hon. Petré loukkaantui pahasti heti ensimmäisessä ottelussaan Timråssa. Hän joutui Teemu Laineen taklattavaksi sillä seurauksella, että hänen keuhkonsa puhkesi. Timrån lääkärin mukaan Petrén keuhkopussiin tuli reikä. Joulukuussa Timrå ilmoitti, että Petré ei jatka joukkueessa enää koesopimuksen päätyttyä. Tammikuussa 2010 hän siirtyi SM-liigan Tampereen Ilvekseen, jossa hän pelasi loppukauden. Kaudella 2010–2011 hän pelasi Allsvenskanin Almtuna IS:ssä.
Petré pelasi kaudella 2011–2012 muutaman pelin Itävallan pääsarjan slovenilaisjoukkue HK Acroni Jesenicessä, kunnes siirtyi tammikuussa Tanskan pääsarjan AaB Ishockeyyn. Petré on edustanut Ruotsia nuorten arvoturnauksissa kahdesti. Vuonna 1997 hän oli mukana 18-vuotiaiden EM-kilpailuissa, joista Ruotsi sai hopeaa, ja nuorten maailmanmestaruuskilpailuissa hän pelasi 1998.
Antti Louhisto
Antti Louhisto (s. 1. tammikuuta 1918 Virolahti – k. 17. heinäkuuta 1989) oli suomalainen kuvanveistäjä. Hän oli Anton Louhiston ja Marianna o.s. Korpelan neljästä pojasta kolmas. Hän muutti perheensä kanssa vuonna 1930 Viipurin taakse Kannakselle. Hänet palkittiin vuonna 1965 Pro Finlandia -mitalilla.
Louhisto teki pieniä, liikunnallisesti eloisia eläinveistoksia, esimerkiksi iskevästi ja yhteinäisesti hahmoteltuja härkäaiheita. Hänen materiaalejaan olivat kivi, puu ja pronssi. Töitä oli Suomessa esillä 50 näyttelyssä ja ulkomailla 25 eri paikassa.
Dwight Stones
Dwight Edwin Stones (s. 6. joulukuuta 1953 Los Angeles, Kalifornia) on entinen yhdysvaltalainen korkeushyppääjä. Stones saavutti olympialaisissa kaksi pronssimitalia: sekä Münchenissä 1972 että Montréalissa 1976 tuloksella 221 cm. Montréalin olympialaisiin Stones lähti suurena ennakkosuosikkina ja maailmanennätyksen haltijana, mutta sateinen sää ei sopinut hänen tekniikalleen. Stones osallistui myös vuoden 1984 Los Angelesin olympialaisiin ja sijoittui neljänneksi.
Stones paransi korkeushypyn maailmanennätystä kolmesti: 230 cm heinäkuussa 1973 Münchenissä, 231 cm kesäkuussa 1976 Philadelphiassa sekä 232 cm elokuussa 1976 jälleen Philadelphiassa. Hän oli ensimmäinen maailmanennätyksen hypännyt floppaaja. Koko urheilu-uransa parhaan tuloksen 234 cm hän hyppäsi vuonna 1984. Urheilu-uransa jälkeen Stones on toiminut kotimaassaan urheilun televisiokommentaattorina.
Kultapyrstömureena
Kultapyrstömureena ("Gymnothorax miliaris") on päiväsaikaan aktiivinen mureenalaji.
Kultapyrstömureena kasvaa noin 60 cm pitkäksi. Se on käärmeen muotoinen, ruskealla pohjalla on vaaleankeltaisia pilkkuja. Pilkut ovat pienimpiä päässä, pyrstöä kohti ne kasvavat ja sulautuvat yhteen.
Kultapyrstömureena on kotoisin Atlantin valtamereltä, missä se elää koralliriuttojen läheisyydessä. Läntisellä Atlantilla sitä tavataan Bermudalla sekä Floridan ja Brasilian välisellä alueella. Itä-Atlantilla sitä on tavattu Kap Verden ja Saint Helenan saarilla.
Kultapyrstömureena asuu koralliriutoilla ja kivikkorannoilla yleensä yli 60 metrin syvyydessä. Akvaariossa se piilottelee varsinkin heti uuteen altaaseen muutettuaan kolossa niin, että vain sen pää näkyy. Sieltä se syöksähtää esille ja sieppaa kaloja ja selkärangattomia.
Kultapyrstömureenaa ruokitaan elävällä kalalla ja mustekalalla. Sitä ei saa ruokkia liian usein, ettei sille tulisi rasvamaksaa.
EuroNight
EuroNight (lyh. EN) on Euroopan suurimpien kaupunkien välillä öisin liikennöivä henkilöjuna.
Nykyinen EuroNight -järjestelmä aloitti toimintansa vuonna 1993, kun EuroCity-liikenteestä eriytettiin yöliikenne omaksi osakseen. Liikenteessä käytettävät vaunut ovat ilmastoituja ja junissa on ravintolavaunut. Useimmiten matkan hintaan kuuluu myös aamiainen. Valtioiden rajoilla matkustajia ei herätetä, sillä matkustajat jättävät paperinsa junan henkilökunnalle matkan ajaksi.
EuroNight-junissa on toisen luokan makuu- ja lepovaunuja sekä tavallisia matkustajavaunuja. Jokaisessa junassa on myös 1. luokan vaunu, ravintolavaunu sekä tavaravaunu.
Douglas Fairbanks Jr.
Douglas Elton Fairbanks, Jr. (9. joulukuuta 1909 New York City – 7. toukokuuta 2000 New York City) oli yhdysvaltalainen näyttelijä ja korkea-arvoinen meriupseeri Toisessa maailmansodassa.
Hänen isänsä oli kuuluisa mykän elokuvan miestähti Douglas Fairbanks, ja hänen äitinsä Fairbanksin ensimmäinen vaimo Beth Sully. Hänen vanhempansa erosivat hänen ollessaan 10-vuotias ja hän asui äitinsä kanssa Kaliforniassa, Pariisissa ja Lontoossa. Hän aloitti näyttelemisen jo teini-iässä 20-luvun mykkäelokuvissa ja hänen viimeiset roolityönsä olivat 80-luvulta, joten hänen uransa kesti yli 60 vuotta. Hän näytteli urallaan lähes sadassa elokuvassa ja toimi sen lisäksi myös mm. elokuvien tuottajana ja käsikirjoittajana. Hän on saanut urastaan peräti kolme tähteä Hollywood Walk of Famelle, yhden elokuvaurastaan, yhden televisiourastaan ja yhden radiourastaan. Elokuvauransa lisäksi hän loi menestyksekkään sotilasuran toisen maailmansodan aikaan. Yksityiselämässään hän oli naimisissa kolme kertaa: Joan Crawfordin (1929-1933, päättyi avioeroon), Mary Lee Eppling'in (1939-1988, päättyi Mary Leen kuolemaan) ja Vera Sheltonin (1991-2000, päättyi Douglasin kuolemaan) kanssa. Mary Leen kanssa hänellä oli kolme tytärtä. Hän kuoli sydänkohtaukseen.
Erkki Penttilä (hiihtäjä)
Eerikki (Erkki) Ultimus Penttilä (25. huhtikuuta 1905 Koivisto – 2. syyskuuta 2004 Kuopio) oli suomalainen maastohiihtäjä ja suomalaisen alppihiihdon pioneeri.
Erkki Penttilän maastohiihtouran huippukohta olivat Salpausselän kisat 1928, jolloin hän voitti sekä 10:n että 50 kilometrin kilpailun. SM-kisoissa hän hiihti parhaimmillaan kahdeksanneksi. Hän asui Kanadassa 1928–1933, ja hänet valittiin Suomen hiihtojoukkueen varamieheksi Lake Placidin talviolympialaisiin 1932.
Palattuaan Suomeen Penttilä toimi suomalaisen alppihiihdon uranuurtajana. Ensimmäisissä alppihiihdon SM-kisoissa 1937 hän voitti kaikki kolme lajia ja keräsi mitaleja myös vuosina 1939 ja 1941. Noina vuosina hänestä tuli ainoa hiihtäjä, joka on voittanut Salpausselän kisoissa sekä maastohiihto- että alppihiihtokilpailun.
Penttilän tytär on hiihtovaatesuunnittelija Ritva Kellokumpu ja tyttärenpoika vaatesuunnittelija ja entinen kumparelaskija Martti Kellokumpu.
Rengasmureena
Rengasmureena ("Muraena lentiginosa") on matalassa vedessä viihtyvä mureenalaji, jota joskus pidetään meriakvaariossa.
Rengasmureena kasvaa noin 60 cm pitkäksi. Sillä on punaruskealla pohjalla vaaleampia pilkkuja, joita reunustaa tumma rengas.
Rengasmureena on kotoisin Tyynenmeren itäosista: sitä tavataan Kalifornianlahden ja Perun välisellä alueella, kuten Galapagossaarilla.
Rengasmureena on kestävä, mutta aggressiivinen ja aktiivinen akvaariokala. Se karkaa helposti, joten allas on peitettävä huolellisesti. Se syö useimmat saman akvaarion kalat – myös toiset mureenat.
Rengasmureenaa ruokitaan lihapitoisella ruoalla muutaman kerran viikossa.
Kōban
Kōban () tai poliisikoppi on japanilainen poliisin toimihuone, eräänlainen "poliisikioski", joita on sijoitettu ympäri kaupunkia. Kōbanista käsin paikallinen poliisi tarkkailee, hoitaa hätätilanteita, opastaa ja on yhteydessä alueella toimiviin ihmisiin. Kōbanit kehittyivät Edo-kauden vartiotuvista ("tsujiban"). Tokugawa-shōgunaatin Edoon perustama kaupungin maistraatti eli Machi-bugyō-shō rakennutti kaupunkiin aikoinaan noin kuutisensataa vartiotupaa.
Greta Scacchi
Greta Scacchi (s. 18. helmikuuta 1960 Milano, Italia) on italialais-englantilainen, kansainvälisen uran luonut näyttelijä. Hän on voittanut urallaan Emmy-palkinnon.
Gretan äiti oli englantilainen tanssija ja isä italialainen maalari. Hänen vanhempansa erosivat hänen ollessaan kolmen ja Greta palasi Englantiin kahden isoveljensä kanssa. Vuonna 1975, hänen äitinsä mennessä uudelleen naimisiin, perhe muutti Australiaan. Vuonna 1977 Scacchi palasi Englantiin ja alkoi opiskella Bristol Old Vic -teatterikoulussa. Vuonna 1982 hän teki elokuvadebyyttinsä saksalaisessa elokuvassa "Das Zweite Gesicht". Jota seurasivat muun muassa elokuvat "Kuumuus ja kiihko" (Heat and Dust, 1983), "Afrikan valkoinen kaunotar" (White Mischief, 1987), "Rakastunut mies" (Un homme amoureux, 1987), "The Player – Pelimies" (The Player, 1992) ja "Emma" (Emma, 1996). Hän on näytellyt urallaan niin italialaisissa, ranskalaisissa, saksalaisissa, englantilaisissa kuin amerikkalaisissakin elokuvissa.
Hän sai parhaan minisarjan tai televisioelokuvan sivuosanaisnäyttelijän Emmyn roolistaan televisioelokuvassa "Rasputin".
Yksityiselämässään hän on ollut naimisissa yhdysvaltalaisen Vincent D'Onofrion kanssa (vuosina 1991–1993, päättyi avioeroon). Avioliitosta syntyi yksi lapsi.
Kuusiipisimppu
Kuusiipisimppu ("Pterois lunulata") on erikoisen muotoinen kala, jota pidetään joskus meriakvaarioissa samoin kuin sukulaistaan siipisimppua.
Kuusiipisimppu kasvaa noin 30 cm pitkäksi. Sen evät muodostavat viuhkamaisen leijonanharjan. Vaalealla pohjalla on viininpunaisia pystyraitoja. Leveämmissä raidoissa on keskeltä vaaleita suomuja, jotka muodostavat verkkokuvion. Evien pitkiä ruotoja yhdistää verkkomainen kudos kaksi kolmasosaa niiden pituudelta; monilla muilla lajeilla ruodot ovat pitemmälti paljaina.
Kuusiipisimppu on kotoisin Indopasifiselta merialueelta: Mauritiukselta ja Japanista etelään.
Kuusiipisimppu liikkuu rauhallisesti. Se on aggressiivinen toisia simppuja kohtaan. Akvaariossa sitä ei voi pitää kovin pienten kalojen tai katkarapujen kanssa, koska simppu syö ne.
Kuusiipisimppu syö kaloja ja äyriäisiä.
SVT24
SVT24 on yleinen Ruotsin yleisradioyhtiö SVT:n omistama televisiokanava. SVT24 näkyy digitaalisessa antenniverkossa ja kaapelissa koko Ruotsissa sekä Pohjanmaalla, Ahvenanmaalla, Meri-Lapissa ja Länsi-Lapissa. Muualla Suomessa kanava näkyy kaapelissa ja satelliitissa.
Kanava aloitti lähetyksensä 15. maaliskuuta 1999 uutiskanavana. Uutisia lähetettiin varttitunnin välein. Uutisohjelmat "Aktuellt" ja "Rapport" sekä aamuohjelma "SVT Morgon" (nykyään "Gomorron Sverige") lähetettiin samanaikaisesti SVT1:n tai SVT2:n kanssa. SVT24 lähetti ohjelmaa maanantaiaamusta kello 06.00 lauantaiaamuun kello 06.00 Ruotsin aikaa. Viikonloppuisin lähetettiin SVT:n teksti-TV:n uutisia. Vuonna 2003 kanava uudistettiin ja sen nimi pelkistyi 24:ksi. Uutislähetysten määrää vähennettiin reilusti. SVT24:llä alettiin lähettää myös ajankohtaisohjelmia ja urheilua. Urheilua lähetetään lähinnä viikonloppuisin.
SVT24 ei näytä enää pelkkiä uutis- ja ajankohtaisohjelmia. Nykyään ohjelmistossa on muutakin kuin uutisia: ajankohtaisohjelmia ja urheilua, muun muassa sarjoja ja lifestyleohjelmia. Öisin kanavalla lähetetään alueellisten uutislähetysten uusintoja ja niiden lomassa valtakunnalliset sähkeuutiset.
Kanava aloitti nimellä SVT24, mutta se nimettiin uudelleen vuonna 2003, jolloin nimeksi tuli pelkkä 24. Tätä yksinkertaistettua nimeä oli kumminkin hankala käyttää, joten noin vuotta myöhemmin EPG-ohjelmaoppaissa luki jälleen SVT24. Vuonna 2009 Barnkanalen ja SVT24 siirtyivät samalle kanavapaikalle, ja näin ollen nimeksi tuli SVTB/SVT24.
Kunskapskanalen
Kunskapskanalen (suom. "Tietokanava") on ruotsalainen, SVT:n ja UR:n yhteisomistuksessa oleva televisiokanava. Kunskapskanalen sai alkunsa vuonna 2002 perustetusta SVT Extrasta, joka lähetti olympialaiset ja muut äkilliset tapahtumat, SVT1:n ja SVT2:n ohjelmien uusintoja ja urheilutapahtumia.
SVT Extran tarina päättyi jo vuonna 2004, kun UR ja SVT sopivat muuttavansa SVT Extran molempien yhtiöiden yhteisomistuksessa olevaksi kanavaksi. SVT Extra muuttui 26.-27. syyskuuta 2004 välisenä yönä Kunskapskanaleniksi ja ohjelmisto muuttui täysin. Kanavaa lähetettiin samalla kanavapaikalla kuin SVTB (entinen Barnkanalen), mutta vuonna 2009 kun Barnkanalen siirtyi samalle kanavalle SVT24:n kanssa, Kunskapskanalen sai oman kanavan. Ohjelmisto koostuu opetus- ja tiedeohjelmista. Osa ohjelmista on SVT:n tuottamia ja loput ovat UR:n tuottamia.
Kunskapskanalen näkyy digitaalisesti koko Ruotsissa sekä Ahvenanmaalla, Pohjanmaalla, Länsi-Lapissa ja Meri-Lapissa anteenissa ja kaapelissa. Muualla Suomessa kanava näkyy kaapelissa ja satelliitissa.